שון פארל

שון מ. פארל (באנגלית: Sean M. Farrell) הוא קצין בדרגת לוטננט גנרל בחיל האוויר של ארצות הברית המכהן כסגן מפקד פיקוד המבצעים המיוחדים.

ביוגרפיה
פארל סיים תואר ראשון במדע המדינה מאוניברסיטת המדינה של פלורידה ב-1990. הוא בעל תואר שני מאוניברסיטת המדינה רייט שבדייטון, אוהיו ותואר שני בלימודי ביטחון לאומי מבית ספר לביטחון לאומי ואסטרטגיית משאבים של האוניברסיטה לביטחון לאומי.

פארל הוכשר כטייס תובלה ותקיפה ורשם למעלה מ-3,500 שעות טיסה, כולל משימות קרביות בבוסניה והרצגובינה ובאפגניסטן.

הוא שירת כטייס לוקהיד AC-130 בטייסת המבצעים המיוחדים ה-16 ובשנים 2008-2009 פיקד על הטייסת. שימש מפקד להק המבצעים המיוחדים ה-27 ומפקד כנף מבצעים מיוחדים ה-1 בשנים 2015–2016.

ב-2019 מונה למנהל תחום מבנה הכוחות, דרישות, משאבים והערכות אסטרטגיות בפיקוד המבצעים המיוחדים. ב-2021 מונה לסגן מפקד פיקוד המבצעים המיוחדים המשולבים וב-2024 מונה לסגן מפקד פיקוד המבצעים המיוחדים.

קישורים חיצוניים

ביוגרפיה באתר חיל האוויר של ארצות הברית

קטגוריה:טייסי חיל האוויר של ארצות הברית
קטגוריה:גנרלים בחיל האוויר של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:בוגרי אוניברסיטת המדינה של פלורידה
קטגוריה:בוגרי האוניברסיטה לביטחון לאומי